**Ministru kabineta rīkojuma projekta “Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par apropriācijas pārdali” sagatavots, pamatojoties uz:1. Nepieciešamību segt Latvijas dalības maksu Eiropas Kosmosa aģentūras Eiropas sadarbības valsts statusā 2015.gadam.
2. likuma “Par valsts budžetu 2015.gadam” 31.panta 4.punktu finanšu ministram ir tiesības veikt apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām ministrijai vai citai centrālajai valsts iestādei likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot likuma 30.panta nosacījumus. Minētā norma arī nosaka, ka šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu dienu laikā no attiecīgās informācijas saņemšanas nav iebildusi pret apropriācijas pārdali. Likuma “Par valsts budžetu 2015.gadam” 30.panta 1.punkts nosaka, ka kopējais pārdales apjoms starp pamatbudžeta programmām (apakšprogrammām) nedrīkst izraisīt katras atsevišķās programmas (apakšprogrammas) palielinājumu, kas būtu lielāks par 5 procentiem no programmai (apakšprogrammai) apstiprinātās gada apropriācijas apjoma un 7.punkts, nosaka, ka nav pieļaujamas apropriācijas izmaiņas valsts pamatfunkciju īstenošanai, kas palielina ministrijas ilgtermiņa saistību maksimāli pieļaujamo apjomu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 27.janvārā sēdē (prot. Nr.5 88.§., 2.punkts), izskatot Ministru kabineta noteikumu projektu "Par Latvijas Republikas valdības un Eiropas Kosmosa aģentūras Eiropas sadarbības valsts plāna hartu", atbalstīja Latvijas Republikas valdības un Eiropas Kosmosa aģentūras Eiropas sadarbības valsts plāna (turpmāk – ESVP) hartas parakstīšanu. ESVP hartas parakstīšana tika veikta 2015.gada 30.janvārī Parīzē. Saskaņā ar Latvijas Republikas valdības un Eiropas Kosmosa aģentūras Eiropas Sadarbības valsts līgumā (turpmāk – ESV līgums) 14.1.pantā noteikto, 2015.gada 30.janvārī spēkā ir stājies ESV līgums.  Eiropas Kosmosa aģentūra četru nedēļā laikā pēc ESVP hartas parakstīšanas Izglītības un zinātnes ministrijai (turpmāk – ministrija) nosūtīs rēķinu par dalības maksas veikšanu 2015.gadam.Ministru kabineta 2015.gada 27.janvārā sēdē (prot. Nr.5 90.§., 3.punkts) tika noteikts ministrijai segt dalības maksu Eiropas Kosmosa aģentūras Eiropas sadarbības valsts statusā par 2015.gadu, finansējumu nodrošinot ministrijas budžeta ietvaros.Ministrija ir izvērtējusi budžeta programmas un uzskata, ka vienīgā budžeta programma, no kuras ir iespējams segt dalības maksu Eiropas Kosmosa aģentūrā 2015.gadā ir ministrijas budžeta apakšprogramma 05.02.00 “Zinātnes bāzes finansējums”. Šajā programmā 2015.gadā 2 206 564 *euro* ir paredzēti līdzekļi pievienotās vērtības nodokļa maksājumu līdzfinansēšanai zinātnisko institūciju Eiropas Savienības pamatprogrammu projektos.Ministrija ierosina veikt apropriācijas pārdali no ministrijas budžeta apakšprogrammas 05.02.00 Zinātnes bāzes finansējums 1 339 900[[1]](#footnote-1) *euro* apmērā uz ministrijas budžeta programmu 16.00.00 “Eiropas Savienības lietas un starptautiskā sadarbība”, lai segtu Latvijas dalības maksu Eiropas Kosmosa aģentūras Eiropas sadarbības valsts statusā 2015.gadam. Ievērojot minēto, ministrija ir izstrādājusi Ministru kabineta rīkojuma projektu “Par apropriācijas pārdali”.Ievērojot to, ka ministrijas budžeta apakšprogrammas 05.02.00 Zinātnes bāzes finansējums pievienotās vērtības nodokļa (turpmāk – PVN) līdzfinansējumam paredzēto līdzekļu apguve ir atkarīga no zinātnisko institūciju sekmēm Eiropas Savienības pamatprogrammu projektos un tajos veiktos PVN maksājumu apjoma. 2014.gadā PVN maksājumiem tika piešķirti 1 565 159 euro, no kuriem maksājumi tika veikti 10 valsts zinātniskajām institūcijām, 357 251,98 *euro* apmērā. Ņemot vērā to, ka 2014.gadā līdzfinansējums tika piešķirts pirmo reizi un 2013 un 2014.gadā ir uzsākta vairāku liela apjoma projektu īstenošana, ir paredzams, ka 2015.gadā līdzfinansējuma pieprasījumu apjoms pieaugs. Lai gan tikai 2015.gada aprīlī ministrija varēs noteikt precīzāku prognozi nepieciešamo finansējumu apjomam PVN maksājumu līdzfinansēšanai par iepriekšējā gadā veikto PVN maksājumu summu, ir paredzams ka būs nepieciešams vismaz četras reizes vairāk nekā 2014.gadā. No pamatprogrammām piesaistītā finansējuma palielināšana ir viens no zinātniskajām institūcijām izvirzītajām prioritātēm. Ja valsts zinātniskās institūcijas būs veiksmīgas Eiropas Savienības pamatprogrammu projektu apguvē pastāv risks, ka var pietrūkt finanšu līdzekļu apakšprogrammas 05.02.00 “Zinātnes bāzes finansējums” mērķu sasniegšanai. Gadījumā, ja pārdales rezultātā ministrijai 2015.gada otrajā pusē radīsies finanšu līdzekļu iztrūkums apakšprogrammas 05.02.00 “Zinātnes bāzes finansējums” pamatmērķu sasniegšanai, ministrija par to informēs Ministru kabinetu. Vienlaikus, finanšu līdzekļu iztrūkuma gadījumā, ministrija prioritāri izvērtēs finanšu pārdali starp ministrijas pārraudzībā esošajām budžeta programmām, ja tajās būs pārpalikums. Saskaņā ar 2015.gada 27.janvāra Ministru kabineta lēmumu (prot. Nr.5 90.§., 4.punkts), izskatot rīkojuma projektu "Par atļauju Izglītības un zinātnes ministrijai uzņemties ilgtermiņa saistības, lai nodrošinātu Latvijas dalību Eiropas Kosmosa aģentūras Eiropas sadarbības valsts statusā", ministrijai sadarbībā ar Ekonomikas ministriju un Finanšu ministriju tika dots uzdevums sagatavot un izglītības un zinātnes ministram līdz 2015.gada 1.martam iesniegt izskatīšanai Ministru kabinetā konkrētus priekšlikumus dalības maksas nodrošināšanai par 2016.gadu Eiropas Kosmosa aģentūras Eiropas sadarbības valsts statusā.Ekonomikas ministrija līdz 2015.gada 1.maijam iesniegs Ministru kabinetā informatīvo ziņojumu par "Expo Milano 2015" projektam piešķirto valsts budžeta līdzekļu izlietojumu, kuram tiks pievienots Ekonomikas ministrijas sadarbībā ar ministriju izstrādātais Ministru kabineta rīkojuma projekts, paredzot 1 400 000 *euro* pārdali no Ekonomikas ministrijas budžeta programmā 28.00.00 “Ārējās ekonomiskās politikas ieviešana” "Expo Milano 2015" projektam piešķirto valsts budžeta līdzekļu atlikuma uz ministrijas budžeta programmu 16.00.00 “Eiropas Savienības lietas un starptautiskā sadarbība”, lai segtu Latvijas dalības maksu Eiropas Kosmosa aģentūras Eiropas sadarbības valsts statusā 2016.gadam.Lai segtu Latvijas dalības maksu Eiropas Kosmosa aģentūras Eiropas sadarbības valsts statusā 2017.-2019.gadiem, ministrija ir sagatavojusi rīkojuma projektu "Par atļauju ministrijai uzņemties ilgtermiņa saistības, lai nodrošinātu Latvijas dalību Eiropas Kosmosa aģentūras Eiropas sadarbības valsts statusā" paredzot palielināt ministrijas valsts pamatbudžeta bāzes izdevumus 2017.gadam – 1 440 000 *euro* apmērā, 2018.gadam – 1 480 000 *euro* apmērā, vienlaikus paredzot finansējumu 2019.gadam – 1 520 000 *euro* apmērā.Ministrija informēs Eiropas Kosmosa aģentūru, ka 2016.gada Latvijas dalības maksa Eiropas Kosmosa aģentūras Eiropas sadarbības valsts statusā tiks nodrošināta 2015.gadā. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja ministrija, konsultējoties ar Finanšu ministriju un Ekonomikas ministriju. |
| 4. | Cita informācija | Ministru kabineta rīkojuma projekts tiešā veidā attiecas uz augstākās izglītības un zinātnes politiku. Pastarpināti Ministru kabineta rīkojuma projekts attiecas uz budžeta un finanšu politiku.Ņemot vērā to, ka Ministru kabineta rīkojuma projektā paredzētā apropriācijas pārdale ir jāsaskaņo ar Saeimas budžeta un finanšu (nodokļu) komisiju, ministrija veiks visas nepieciešamās darbības, lai apropriācijas pārdales pieprasījums Finanšu ministrijā tiktu iesniegts lēmuma pieņemšanas dienā, kā arī pēc lēmuma pieņemšanas tiktu nodrošināta iespējami drīza Ministru kabineta rīkojuma parakstīšana. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | *+1 440 000* | +1 480000 |
| 2.1. valsts pamatbudžets | *0* | *0* | *0* | *+1 440 000* | +1 480000 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | *-1 440 000*  | -1 480 000 |
| 3.1. valsts pamatbudžets | *0* | *0* | *0* | *-1 440 000* | -1 480 000 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | **0** | **0** | **0** | **0** |
| 5.1. valsts pamatbudžets | *0* | *0* | *0* | *0* |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 2015.gada dalība maksa Eiropas Kosmosa aģentūrā 1 399 900 *euro* apmērā tiek aprēķināta izmantojot ESVP hartā norādīto 1 milj. EUR 2001.gada ekonomiskajos apstākļos un piemērojot šādus EUROSTAT noteiktos inflācijas rādītājus pa gadiem:

|  |  |  |
| --- | --- | --- |
| Gads | inflācijas rādītājs | summa, euro |
| **2001** |  | **1 000 000** |
| 2002 | 0,029 | 1 029 000 |
| 2003 | 0,021 | 1 050 609 |
| 2004 | 0,023 | 1 074 773 |
| 2005 | 0,022 | 1 098 418 |
| 2006 | 0,022 | 1 122 583 |
| 2007 | 0,023 | 1 148 403 |
| 2008 | 0,019 | 1 170 222 |
| 2009 | 0,031 | 1 206 499 |
| 2010 | 0,021 | 1 231 836 |
| 2011 | 0,005 | 1 237 995 |
| 2012 | 0,019 | 1 261 517 |
| 2013 | 0,03 | 1 299 362 |
| 2014 | 0,022 | 1 327 948 |
| **2015** | **0,009** | **1 339 900** |

2016.gadā un turpmākajiem gadiem nepieciešamā summa rēķināta prognozējot inflācijas rādītājus, kas skaitliskā izteiksmē vidēji palielinās par 40 000 *euro* gadā. Precīza katra gada maksājuma summa tiek aprēķināta katra kalendārā gada sākumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamo finansējumu 1 339 900 *euro* apmērā, lai segtu Latvijas dalības maksu Eiropas Kosmosa aģentūras Eiropas sadarbības valsts statusā 2015.gadam, ministrija nodrošinās pārdalot finansējumu no ministrijas budžeta apakšprogrammas 05.02.00 Zinātnes bāzes finansējums 1 339 900 *euro* apmērā uz ministrijas budžeta programmu 16.00.00 “Eiropas Savienības lietas un starptautiskā sadarbība”. Papildus finanšu resursi nav nepieciešami. Priekšlikumu par nepieciešamo finansējumu 1 400 000 euro apmērā, lai segtu Latvijas dalības maksu Eiropas Kosmosa aģentūras Eiropas sadarbības valsts statusā 2016.gadam, Ekonomikas ministrija sadarbībā ar Izglītības un zinātnes ministriju Ministru kabinetā iesniegs līdz šā gada 1. maijam. Lai segtu Latvijas dalības maksu Eiropas Kosmosa aģentūras Eiropas sadarbības valsts statusā 2017.-2019.gadiem, ministrija ir sagatavojusi rīkojuma projektu "Par atļauju ministrijai uzņemties ilgtermiņa saistības, lai nodrošinātu Latvijas dalību Eiropas Kosmosa aģentūras Eiropas sadarbības valsts statusā" paredzot palielināt ministrijas valsts pamatbudžeta bāzes izdevumus 2017.gadam – 1 440 000 *euro* apmērā, 2018.gadam – 1 480 000 *euro* apmērā, vienlaikus paredzot finansējumu 2019.gadam – 1 520 000 *euro* apmērā.  |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

12.02.2015. 12:08

1524

Izglītības un zinātnes ministrijas

Augstākās izglītības, zinātnes un

inovāciju departamenta vecākais referents

Kaspars Karolis

67047996, kaspars.karolis@izm.gov.lv

1. Minētā summa tiek aprēķināta izmantojot ESVP hartā norādīto 1 milj. EUR 2001.gada ekonomiskajos apstākļos un piemērojot šādus EUROSTAT noteiktos inflācijas rādītājus pa gadiem - 2001/2002 2.90%, 2002/2003 2.10%, 2003/2004 2.30%, 2004/2005 2.20%, 2005/2006 2.20%, 2006/2007 2.30%, 2007/2008 1.90%, 2008/2009 3.10%, 2009/2010 2.10%, 2010/2011 0.50%, 2011/2012 1.90%, 2012/2013 3.00%, 2013/2014 2.20%, 2014/2015 0.90%. [↑](#footnote-ref-1)